Arbeiðið skal í øllum lutum skipast soleiðis, at tað kann útinnast trygdarliga og heilsuliga fult forsvarligt. Tað er ynskiligt, at spurningarnir um arbeiðsumhvørvi ikki bert verða tiknir til viðgerðar í sambandi við útinnanina av arbeiðinum, men longu tá ið tær fyrstu fyrireikingarnar verða framdar í sambandi við ætlað arbeiði. Arbeiðið skal í øllum lutum skipast soleiðis, at tað kann útinnast trygdarliga og heilsuliga fult forsvarligt út frá eini meting av teimum umstøðum í arbeiðsumhvørvinum, sum kann hava ávirkan á likamligu ella sálarligu heilsuna. Havast skal í huga, at konstruktiónir, sertilgerð, staklutaloysnir og arbeiðshættir, sum kunna vera vandamikil fyri trygd og heilsu, ella minka um trygdina og heilsuna undir arbeiði, mugu ikki verða brúktar. Eisini skal tryggjast, at tað samlaða árinið á arbeiðsumhvørvið ikki ávirkar trygdina og heilsuna hjá arbeiðsfólkunum. Við fyriskipan av nýggjum ella broytingum av verandi arbeiðsplássum, arbeiðsgongdum og arbeiðshættum, nýtsla av nýggjari tøkniligari útgerð, keyp av nýggjum tøkniligum hjálpartólum, persónligari verndarútgerð og evni og tilfar, skal tað tryggjast, at arbeiðsumhvørvið er sambæriligt við tey almennu og serligu krøvini í arbeiðsumhvørvislógini. Trygdarskipanin á virkinum skal luttaka í fyriskipanini av arbeiðinum. Á virkjum, har eingin trygdarskipan er sett á stovn, skal arbeiðsfólkið luttaka í fyriskipanini av arbeiðinum. Við arbeiði, sum virkar likamliga ella sálarliga skaðiligt ella nervandi, kann Arbeiðs- og brunaeftirlitiðseta krøv um, at serlig arbeiðsumhvørvistiltøk skulu setast í verk. Slík tiltøk kunna vera vælferðartiltøk og onnur arbeiðsumhvørvistiltøk, sum eru neyðug til at fyribyrgja sjúku, sliti, vanlukkum v. m.